คิม จี-ว็อน (นักแสดง)

**คิม จี-ว็อน** (; เกิด 19 ตุลาคม ค.ศ. 1992) เป็นนักแสดงชาวเกาหลีใต้ มีผลงานสร้างชื่อจากละคร *[[วุ่นรักทายาทพันล้าน]]* (2013), *[[ชีวิตเพื่อชาติ รักนี้เพื่อเธอ]]* (2016), *[[:en:Fight for My Way|ไฟต์ฟอร์มายเวย์]]* (2017), *[[:en:My_Liberation_Notes|ปล่อยใจสู่เสรี]]* (2022) และ *[[ราชินีแห่งน้ำตา]]* (2024) 

## อาชีพการงาน
### 2551–2554: จุดเริ่มต้น
จีว็อนเริ่มเข้าสู่วงการบันเทิงตั้งแต่อายุ 16 ปี โดยเริ่มจากงานถ่ายโฆษณาและถ่ายมิวสิกวิดีโอเพลง "กอสซิปบอย" ของยุนฮา เธอเริ่มงานแสดงในละครเรื่อง *Mrs. Saigon* ออกอากาศทางช่องเคเอ็นเอ็น ตั้งแต่ปี 2553 เธอได้ปรากฏตัวในงานโฆษณาโทรศัพท์โลลีป็อป 2 ร่วมกับวงบิกแบง และเป็นพรีเซ็นเตอร์ให้กับซัมซุง และขนมปังตูเลชู ร่วมกับวอน บิน

จีว็อนได้รับความสนใจหลังจากนำแสดงในละครซิตคอมปี 2554 เรื่อง *[[เจ้าพ่อขาสั้นขอเอาคืน]]* ทางช่องเอ็มบีซี ซึ่งนำไปสู่การเซ็นสัญญากับค่ายเอเว็กซ์กรุป ในฐานะนักร้องเพื่อเข้าสู่ตลาดญี่ปุ่น โดยก่อนหน้านี้ เธอใช้เวลาไปกับเรียนภาษาญี่ปุ่นนานกว่าสองปี ในปีเดียวกัน เธอได้แสดงภาพยนตร์ในเรื่อง *[[Romantic Heaven]]* ประกบกับคิม ซู-โรและคิม ดง-อุก

### 2555–ปัจจุบัน: ความนิยมที่เพิ่มขึ้น
ในปี 2555 จีว็อนร่วมแสดงในละครเรื่อง *[[สลับขั้วมาปิ๊งรัก]]* และภาพยนตร์สยองขวัญเรื่อง *[[Horror Stories]]* ปีถัดมาเธอได้รับบทสำคัญในละครเรื่อง *[[วุ่นรักทายาทพันล้าน]]* ในบทบาท ยู รา-เอล หญิงสาวผู้เย็นชา ความนิยมของละครเรื่องนี้ทำให้เธอเริ่มเป็นที่รู้จัก สำหรับการแสดงในละครเรื่องนี้จีว็อนได้รับรางวัลดาวรุ่งหน้าใหม่ จากงานเอสบีเอสดราม่าอะวอดส์ และเสนอชื่อเข้าชิงรางวัลเอเชียเรนโบว์ทีวีอะวอดส์ในสาขานักแสดงสมทบหญิงยอดเยี่ยม

ในปี 2557 จีว็อนรับบทเป็น มา จี-อู ในละครเรื่อง *[[:en:Gap-dong|กั๊บดง ถอดรหัสฆ่า]]* ทางช่องทีวีเอ็น ต่อมาในเดือนธันวาคม จีว็อนเซ็นสัญญาใหม่กับ King Kong Entertainment ในปีเดียวกัน เธอแสดงคู่กับโซ จี-ซ็อบ ในละครเว็บเรื่อง *[[:en:One Sunny Day|One Sunny Day]]*

ในปี 2559 จีว็อนได้ร่วมแสดงในละครเรื่อง *[[ชีวิตเพื่อชาติ รักนี้เพื่อเธอ]]* รับบทเป็นแพทย์ทหาร ยุน มย็อง-จู ออกอากาศทางช่องเคบีเอส2 ความสำเร็จของละครเรื่องนี้ทำให้เธอเป็นที่รู้จักในต่างประเทศ และได้รับรางวัลหลายสถาบันสำหรับการรับบทนี้อีกด้วย ปีถัดมาเธอได้รับบทนำในละครโรแมนติก-คอมเมดี้เรื่อง *[[:en:Fight for My Way|ไฟต์ฟอร์มายเวย์]]* ทางช่องเคบีเอส2 คู่กับพัก ซอ-จุน

ในปี 2562 จีว็อนได้รับบทนำในละครย้อนยุค-แฟนตาซีฟอร์มยักษ์เรื่อง *[[:en:Arthdal Chronicles|อาธดัล สงครามสยบบัลลังก์]]* ทางช่องทีวีเอ็น คู่กับซง จุง-กี ซึ่งเป็นการกลับมาร่วมงานกันอีกครั้งหลังจากเคยแสดงร่วมกันในละครเรื่อง *[[ชีวิตเพื่อชาติ รักนี้เพื่อเธอ]]* ปีถัดมาเธอเซ็นสัญญาใหม่กับ SALT Entertainment ต้นสังกัดเดียวกับพัก ชิน-ฮเย หลังจากตัดสินใจไม่ต่อสัญญากับ King Kong Entertainment ในปีเดียวกันเธอแสดงนำในละครเว็บโรแมนติกเรื่อง *[[:en:Lovestruck in the City|ความรักในเมืองใหญ่]]* คู่กับจี ชัง-อุก

ในปี 2565 จีว็อนตัดสินใจไม่ต่อสัญญากับต้นสังกัดเดิม SALT Entertainment ต่อมาในเดือนกันยายน เธอได้เซ็นสัญญาใหม่กับ HighZium Studio ต้นสังกัดเดียวกับซง จุง-กี ในปีเดียวกันเธอได้รับบทนำในละครเรื่อง *[[:en:My_Liberation_Notes|ปล่อยใจสู่เสรี]]* ในบทบาทพนักงานเก็บตัวที่ต้องดิ้นรนเพื่อหลบหนีจากชีวิตที่น่าเบื่อหน่าย การแสดงในเรื่องนี้ทำให้เธอได้รับการเสนอชื่อเข้าชิงรางวัล 59th Baeksang Arts Awards สาขานักแสดงนำหญิงยอดเยี่ยม และสาขานักแสดงยอดนิยม

ในปี 2567 ความนิยมของจีว็อนเพิ่มมากขึ้นจากการรับบทนำในละครเรื่อง *[[ราชินีแห่งน้ำตา]]* ทางช่องทีวีเอ็น เธอรับบทเป็น "ฮง แฮ-อิน" ทายาทรุ่นที่ 3 ตระกูลแชโบล ราชินีแห่งห้างสรรพสินค้าควีนส์กรุ๊ป คู่กับคิม ซู-ฮย็อน ซึ่งได้สร้างปรากฏการณ์โด่งดังไปทั้งประเทศ และยังเป็นละครที่ทำเรตติ้งสูงถึง 24.850% ขึ้นแท่นละครเรตติ้งสูงที่สุดในประวัติศาสตร์ของช่องทีวีเอ็น

## ผลงานการแสดง
### ละครโทรทัศน์

### เว็บซีรีส์

### ภาพยนตร์

### ผู้ดำเนินรายการ

### มิวสิกวิดีโอ

## ผลงานเพลง

## รางวัลและการเสนอชื่อ

## อ้างอิง

## แหล่งข้อมูลอื่น
* 
* คิม จี-ว็อน ที่ฮันซีเนมา
* 

หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:ผู้เข้าแข่งขันรายการรันนิ่งแมน
หมวดหมู่:บุคคลจากโซล
หมวดหมู่:ศิษย์เก่าจากมหาวิทยาลัยทงกุก
หมวดหมู่:นักแสดงหญิงจากโซล